
JUDETUL BRAILA , COMUNA CHISCANI
CIF 4342669
e-mail: contabilitatechiscani@gmail.com; telefon 0239664011
Nr. 12253 /15.09. 2026
	
ANUNŢ CONCURS
                PERSONAL CONTRACTUAL DE EXECUȚIE – ADMINISTRATOR

În cadrul Compartimentului implementare și post-implementare proiecte finanțate din fonduri externe nerambursabile al comunei Chiscani, judeţul Brăila,  

U.A.T. Comuna Chiscani, cu sediul în localitatea Chiscani, str. Principală nr. 224, județul Brăila, organizează concurs pentru ocuparea postului contractual vacant, pe perioadă determinată, de administrator (cod COR 515104), funcție contractuală de execuție, în conformitate cu prevederile H.G. nr. 1336/2022 pentru aprobarea Regulamentului – cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare
Durata timpului de muncă este de 8 ore / zi, 40 ore / săptămână,  normă întreaga . 
Finanţarea postului este realizată din fonduri locale ale instituție publice

DENUMIREA POSTULUI: ADMINISTRATOR - cod COR 515104
PERIOADA: determinată pe perioada  de 12 luni . 
NIVELUL POSTULUI: de execuție, 
DURATA TIMPULUI DE LUCRU: normă întreagă  , 8 ore / zi, 40 ore / săptămână. 
Concursul se va desfășura la sediul Primăriei comunei Chiscani, județul Brăila ( Str. Principala nr.224).
La concurs poate participa orice persoană care îndeplineşte condiţiile generale şi condiţiile specifice, respectiv : 

1. Condiţiile generale de participare la concurs: 
In conformitate cu art.15 din Hotărârea de Guvern  nr. 1336/28.10.2022  poate ocupa un post vacant sau temporar vacant persoana  care îndeplinește condițiile prevăzute de Legea nr. 53/2003 - Codul muncii, republicată şi cerinţele specifice prevăzute la art. 542 alin (1) şi (2) din O.U.G. nr. 57/2019 privind Codul administrativ cu modificările şi completările ulterioare: 

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h). 

2. Condiţii specifice: 
1. Studii de specialitate: 
· Studii: studii medii (M) – studii liceale (cu diplomă de bacalaureat sau certificat de absolvire a învățământului liceal), școală profesională sau școală postliceală
· Vechime în muncă: Minimum 1 an.
· Permis de conducere: Categoria B (opțional, dar util).
· Constituie avantaj:
· Curs de calificare / atestat în orice domeniu tehnic, agricol, silvic, horticol, protecția mediului sau administrare/gospodărire;
· Experiență practică în utilizarea echipamentelor de grădinărit (motocoasă, mașină de tuns iarba, drujbă).
2. Disponibilitate pentru deplasări pe raza teritorial-administrativă a comunei Chiscani și localitățile componente
3. Experiență specifică în activitatea : nu este cazul
4. Cunoștințe operare pe calculator: nu este cazul.
5. Abilităţi, calităţi şi aptitudini necesare: 
· competențe de comunicare scrisă şi verbală, de relaționare; 
· moralitate, corectitudine, deschidere și flexibilitate în relațiile interumane 
· perseverenţă, consecvenţă, abilităţi pentru munca în condiții de stres, în situaţii de urgenţă sau neprevăzute; 
· atenție la detalii; 
· atitudine pozitivă, motivatoare; 

Limbi străine solicitate: nu este cazul 
Concursul pentru ocuparea postului contractual vacant pe perioada determinata de – administrator în cadrul Compartimentului implementare și post-implementare proiecte finanțate din fonduri externe nerambursabile al comunei Chiscani, judeţul Brăila , constă în următoarele etape: 
• a) Selecţia dosarelor; 
• b) Proba scrisă; 
• c) Interviu. 

Calendarul de desfăşurare al concursului:


	Nr.crt.
	Activitate
	data 
	ora

	1
	Data postării/publicării anunțului
	18.09.2026
	10.00

	2
	Data limită de depunere a dosarelor
	01.10.2026
	16.00

	3.
	Selectia dosarelor
	02.10.2026
	13.00

	4.
	Afisarea selectiei dosarelor
	02.10.2026
	14.00

	5
	Termen limita pentru depunerea contestațiilor  privind selectia dosarelor
	05.10.2026
	14.00

	6
	Afisarea rezultatelor la contestații
	06.10.2026
	14.00

	7
	Proba scrisa 
	12.10.2026
	11.00

	8
	Afisare rezultatelor la proba scrisă 
	13.10.2026
	13.00

	9
	Termen limita contestații la proba scrisă
	14.10.2026
	13.00

	10
	Afisarea rezultatelor la soluționarea contestațiilor la proba scrisă
	14.10.2026
	14.00

	11
	Interviul
	15.10.2026
	10.00

	12
	Afișarea rezultatelor la proba interviu
	16.10.2026
	13.00

	13
	Termen limita contestații la proba de interviu
	19.10.2026
	13.00

	14
	Afișarea rezultatelor la soluționarea contestațiilor la proba interviu
	20.10.2026
	10.00

	15
	Afisarea rezultatelor finale ale concursului
	21.10.2026
	14.00



Dosarele de concurs se depun la compartimentul resurse umane sau pot fi transmise de candidaţi prin Poşta Română, serviciul de curierat rapid, poşta electronică sau platformele informatice ale autorităţilor sau instituţiilor publice înăuntrul termenului prevăzut la art. 34 din Hotărârea Guvernului 1336/2022. 
În situaţia în care candidaţii transmit dosarele de concurs prin Poşta Română, serviciul de curierat rapid, poşta electronică sau platformele informatice ale instituţiilor sau autorităţilor publice, candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise, după caz, sub sancţiunea neemiterii actului administrativ de angajare. 
Transmiterea documentelor prin poşta electronică sau prin platformele informatice ale autorităţilor sau instituţiilor publice se realizează în format .pdf cu volum maxim de 1 MB, documentele fiind acceptate doar în formă lizibilă. 

Dosarul de concurs va conține următoarele documente:

a)formularul de înscriere la concurs (Anexa nr.2) care contine și declarația de consimțământ privind prelucrarea datelor cu caracter personal;
b)copia actului de identitate sau orice alt document care atestă identitatea, potrivit legii, după caz (semnată de candidat);
c)copia certificatului de căsătorie sau a altui document prin care s-a realizat schimbarea de nume, după caz;
d)copiile documentelor care atestă nivelul studiilor şi ale altor acte care atestă efectuarea unor specializări;
e)copiile documentelor care atestă îndeplinirea condiţiilor specifice ale postului solicitate de autoritatea sau instituţia publică, copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f)Curriculum Vitae, model comun european;
g)cazier judiciar sau o declaraţie pe propria răspundere că nu are antecedente penale (candidatul declarat admis la selecţia dosarelor, care a depus la înscriere o declaraţie pe propria răspundere că nu are antecedente penale, are obligaţia de a completa dosarul de concurs cu originalul cazierului judiciar, cel mai târziu până la data primei probe a concursului);
h)adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului. Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit de Ministerul Sănătății.
i)certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, 
pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane. 

Bibliografia  si tematica de concurs: 

·  Constituția României, republicată - integral 
·  Ordonanța Guvernului nr. 137/2000 privind prevenirea și sancționarea tuturor formelor de discriminare, republicată, cu modificările și completările ulterioare - integral 
·  Legea nr. 202/2002 privind egalitatea de șanse și de tratament între femei și bărbați, republicată, cu modificările și completările ulterioare - integral 
· Ordonanța de urgență a Guvernului nr. 57/2019 privind Codul administrativ, cu modificări și completări ulterioare; - Tematică -Partea a VI-a, Titlul III – Personalul contractual);
·  Legea nr. 53/2003 – Codul Muncii - Tematica (Titlul II, Cap. II – Drepturile și obligațiile salariatului);
·  Legea nr. 24/2007 privind administrarea spațiilor verzi - Tematică - (Art. 8 - 9 și Art. 18 – Protecția și întreținerea spațiilor verzi);
· Legea nr. 61/1991 pentru sancționarea faptelor de încălcare a unor norme de conviețuire socială, a ordinii și liniștii publice, republicată – integral.
·  Regulamentul de organizare și funcționare a spațiilor de joacă pentru copii și tineret și a spațiilor de relaxare pentru adulți situate pe domeniul public al comunei Chișcani, aprobat prin H.C.L. nr. 93 / 29.11.2023: 
· Tematică: Capitolul II (Regimul de funcționare, instrucțiuni, reguli, interdicții) și Capitolul III (Obligațiile administratorului și ale utilizatorilor). |[Art. 44. - (1) Serviciile sociale se acordă la solicitarea persoanei, după caz, a reprezentantului său legal, precum şi din oficiu.
(2) Solicitarea pentru acordarea de servicii sociale se adresează serviciului public de asistenţă socială organizat în subordinea autorităţilor administraţiei publice locale.
(3) Solicitarea pentru acordarea de servicii sociale poate fi adresată şi direct unui furnizor privat de servicii sociale, situaţie în care, dacă se încheie un contract de prestări servicii cu persoana solicitantă, furnizorul are obligaţia de a informa, în scris, autoritatea administrativ - teritorială pe a cărei rază teritorială îşi are domiciliul sau reşedinţa beneficiarul serviciului respectiv.
    (text original în vigoare până la 21 aprilie 2024) ]| 
Candidaţii vor studia legislaţia actualizată la zi în raport cu modificările intervenite până în ziua concursului. 

ATRIBUŢIILE ȘI RESPONSABILITĂȚILE  POSTULUI: 
1. Administrarea, întreținerea și protecția spațiilor verzi
· Execută lucrările de întreținere a spațiilor verzi (gazon și pavaj înierbat): tuns gazon, cosit iarbă, curățat uscăciuni, plivit, udare periodică; 
· Asigură igienizarea terenului, adunarea frunzelor, a resturilor vegetale și depozitarea lor în locurile special amenajate; 
· Monitorizează starea de sănătate a vegetației și informează conducerea în cazul apariției dăunătorilor sau al necesității aplicării de tratamente fitosanitare; 
· Protejează fondul dendrologic și floral împotriva distrugerilor, furtului sau vandalismului. 
2. Supravegherea, întreținerea și protecția echipamentelor și mobilierului urban
· Efectuează verificarea vizuală zilnică a dotărilor din zonele special amenajate:
· Zona de locuri de joacă pentru copii: balansoare, leagăne, complex de joacă tip corabie, tobogane etc.; 
· Zona cu aparate fitness și condiție fizică; 
· Mobilierul urban și utilitățile: bănci, coșuri de gunoi, foișoare de relaxare, stâlpi de iluminat, inclusiv amenajările cu specific pescăresc; 
· Verifică starea tehnică și integritatea echipamentelor pentru identificarea defecțiunilor, uzurilor, degradărilor, vandalismului sau a eventualelor cazuri de lipsă ori furt ale acestora; 
· Scoate imediat din uz echipamentele defecte sau periculoase și semnalează de îndată necesitatea reparațiilor; 
· Execută mici reparații gospodărești de întreținere (vopsit, fixare elemente desprinse, strângere îmbinări); 
· Asigură igienizarea zilnică pe aleile pavate, în zonele de relaxare, pe suprafețele de tartan și pe pavimentele prefabricate, precum și golirea periodică a coșurilor de gunoi. 
3. Monitorizarea zonei de agrement cu specific pescăresc și prevenirea prejudiciilor
· Supraveghează menținerea curățeniei și protejarea obiectivului de investiție destinat petrecerii timpului liber și creșterii esteticii zonei; 
· Monitorizează respectarea de către vizitatori a programului de funcționare și a Regulamentului de organizare și funcționare a spațiilor de joacă și relaxare; 
· Sesizează de îndată organele de ordine publică (Poliția Locală Chișcani / Poliția) și conducerea instituției în cazul identificării unor fapte de vandalism, distrugere, furt ori tentativă de furt a bunurilor din dotarea parcului. 
4. Exploatarea uneltelor, utilajelor și securitatea muncii
· Utilizează în condiții de siguranță echipamentele și uneltele din dotare (motocoasă, mașină de tuns gazon, mașină de spălat cu presiune, unelte manuale de grădinărit); 
· Răspunde de păstrarea în siguranță, paza, curățarea și întreținerea uneltelor, utilajelor și materialelor de lucru primite în gestiune, luând măsuri de prevenire a furtului sau degradării acestora; 
· Respectă cu strictețe normele de Securitate și Sănătate în Muncă (SSM) și Apărare Împotriva Incendiilor (SU/PSI), purtând echipamentul individual de protecție. 
5. Relații de muncă și raportare
· Raportează periodic (sau de îndată în caz de avarii, vandalism sau furt) conducerii instituției starea parcului, sesizările vizitatorilor și necesarul de materiale/scule; 
· Îndeplinește orice alte sarcini trasate de conducere, în limita pregătirii profesionale și a cadrului legal. 
Relații suplimentare se pot obține la sediul Primăriei comunei Chiscani, str.Principală nr.224, județul Brăila telefon: 0239664011, e-mail: contabilitatechiscani@gmail.com, precum și pe site-ul instituției: https://www.primariachiscani.ro

